Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: igazgatásról szóló 1997. évi XXXI. törvény — alapján végeznek. Valamennyi eljárás során figyelmet fordítanak arra, hogy egyszerre
Paragraph Index: 1341

igazgatásról szóló 1997. évi XXXI. törvény — alapján végeznek. Valamennyi eljárás során figyelmet fordítanak arra, hogy egyszerre csak egy ügyfél legyen az ügyintézőnél. (198/H/1999) A BAZ Megyei Munkaügyi Központ ózdi kirendeltségén a foglalkoztatás elősegítéséről és a munkanélküliek ellátásáról szóló törvény alapján működő nyilvántartások, valamint az alkalmi munkavállalói könyvvel kapcsolatos adatkezelések ellenőrzésére irányult vizsgálatunk. A papíralapú nyilvántartást lemezszekrényekben őrzik, a biztonságot infravédelem növeli. A számítógépes nyilvántartás a már ismert, országosan egységes rendszer szerint, többszörös jelszóval védetten működik. Az új adatok felvitelét és a lekérdezéseket a rendszer naplózza. (202/H/1999) A MÁV miskolci igazgatóságán a személyügyi nyilvántartás tartalmát, az adatok felvételét és tárolását, felhasználását, továbbítását jogszerűnek találtuk. Adatvédelmi szempontból kifogásoltuk, hogy a bérszámfejtést végzők titoktartási kötelezettségére vonatkozó nyilatkozat szerint e kötelezettség öt évig terheli az ügyintézőt. Az igazgatóságon dolgozók személyes adatairól számítógépes nyilvántartást vezetnek, melyhez csak azok férnek hozzá, akiknek a munkavégzéséhez ez feltétlenül szükséges. A szolgálati tábla mellékleteként őriznek egy olyan adatlapot amely a munkavállaló személyes adatainak kezelésére vonatkozó nyilatkozatot tartalmazza. (203/H/1999) A Miskolci Körzeti Földhivatalnál az ügyiratok iktatását, a számítógépes adatbázis tartalmát, az ingatlan-nyilvántartásba, az irattárba, valamint a széljegyzett iratokba történő betekintés lehetőségét, a tulajdoni lap másolatok kiadásának gyakorlatát, továbbá a földhivataltól történő adattovábbítás gyakorlatát vizsgáltuk. A tulajdoni lap megtekintésekor a kérelmező személyazonosságát nem állapítják meg. A tulajdoni lap másolatok kiadása csak írásbeli, iktatott kérelemre (a másolatot kérő személy azonosítása nélkül), a számítógépről történő másolat kiadása naplózottan történik. Ha a kérelmező saját ingatlanáról kér tulajdoni lap másolatot úgy, hogy a helyrajzi számokat nem ismeri, személyazonosító igazolványát kérik. Az irattárba, illetőleg széljegyzett okiratokba történő betekintés csak írásbeli, iktatott kérelem alapján, a szerződő felek vagy meghatalmazottjuk számára lehetséges. Az iratokon feltüntetett, illetve a számítógépes nyilvántartásban — belső azonosítóként — szereplő személyi azonosítót (személyi számot) a kérelmezők nem ismerhetik meg: az a monitoron, illetve a számítógépes másolatokon nem jelenik meg, míg a tulajdoni lap másolatokon és az ügyiratokon letakarják (lefestik). Adatot (mágneslemezen tulajdoni lap másolatot) csak írásbeli, iktatott kérelem alapján továbbítanak. (204/H/1999) 2000/88/II. szám A BAZ Megyei Illetékhivatalnál az ügyiratok iktatását, számítógépes feldolgozását, az ingatlan-nyilvántartásba történő betekintést és az adattovábbítás gyakorlatát vizsgáltuk. A földhivataltól érkező űrlapok összes adatát — így a személyes adatokat is — számítógépre viszik. Adatokat állandó jelleggel a megyei APEH-igazgatóságoknak (az ingatlanértékesítésekről űrlapokon), az APEH-nek (félévi és éves összesített adatokat mágneslemezen), továbbá — önálló tevékenységként — szerződések alapján a Földhitel és Jelzálog Bank, valamint a Matáv részére továbbítanak. A floppy adathordozón továbbított fájlok kinyomtatásakor keletkezett táblázatok arra utalnak, hogy ezek az adatállományok nem tartalmazzák a személyek nevét, adóazonosítóját, csupán az ingatlan azonosító adatait. Szakítva a korábbi gyakorlattal, amikor az igazságügyi szakértők hozzáfértek a teljes adatállományhoz, ma már csak az ingatlanbecslési tevékenységhez elengedhetetlenül szükséges információkat adja ki a hivatal. (205/H/1999) Alsózsolca Nagyközség Polgármesteri Hivatalában a személyes adatok kezelésének — a szabálysértési, illetve a szociális ügyek intézéséhez kapcsolódó — gyakorlatát és a közérdekű adatok nyilvánosságának érvényesülését vizsgáltuk. A szabálysértési ügyek nyilvántartása (iktatása és mutatózása) papíralapú. A szabálysértést elkövetőket két évig tartják nyilván. Az iratokat öt évig irattárban tárolják, majd átadják a levéltárnak, vagy leselejtezik. Az irodában mindig egy ügyfél tartózkodik, illetéktelen személy nem értesülhet az ott elhangzottakról. Az adatkéréseket és az adatszolgáltatást nem naplózzák. A szociális ellátásokhoz felhasználható iratok közül csak a jogszabály szerinti nyilatkozatokat kérik, vagyonnyilatkozatot csak akkor, ha a jogszabály ezt kifejezetten megengedi. A képviselő-testületi ülések jegyzőkönyveit — a nyilvános és a zárt ülésekét elkülönítve — példás rendben kezelik, a jegyzőkönyvbe a betekintés biztosított. Kifogásoltuk, hogy a képviselő-testület zárt ülésen döntött a polgármester és a képviselők tiszteletdíjáról. A lakosság tájékoztatását a helyi kábeltelevízió biztosítja, amely élő adásban közvetíti az üléseket, és összefoglalót is ad. (206/H/1999) Ózd polgármesteri hivatalában a közérdekű adatok nyilvánosságának érvényesülését, továbbá — a szabálysértési, illetve a szociális ügyek intézése kapcsán — a személyes adatok védelmének helyzetét tekintettük át. A nyilvános és a zárt testületi ülések jegyzőkönyveit elkülönítve kezelik. A jegyzőkönyvekbe a városi könyvtárban és a hivatalban is be lehet tekinteni. Zárt ülések elrendelésére többnyire a vagyongazdálkodási kérdések tárgyalásakor került sor, a polgármester és a testületi tagok illetményének megállapítása nyilvános ülésen történt. A lakosság tájékoztatását korábban a városi hetilap és a televízió biztosította. A vizsgálat idején a lakosságot csak a helyi „Szuperinfó” című lapban feladott fizetett hirdetésekkel tájékoztatják a legfontosabb döntésekről, melyek a közérdekű adatok minimális közlésére adnak csak lehetőséget. A szabálysértési ügyek iktatását, mutatózását hagyományos papíralapú nyilvántartásban végzik. A szociális ügyek intézésénél indokolatlan adatkezelésekkel is találkoztunk. Például: a hatályos jogszabályok szerint vagyonnyilatkozatot csak a rendszeres szociális segélynél, valamint az egészségügyi ellátásra jogosultság megállapításánál lehet kérni, az önkormányzat azonban szinte valamennyi esetben igényli ezeket a nyilatkozatokat. (207/H/1999) A miskolci Semmelweis Kórházban működő drogambulancián a drogbetegek különleges adatainak kezelését vizsgáltuk. A hatósági, bírósági, rendőrségi adatkérések körül korábban nagy volt a bizonytalanság, a hatóságok gyakran telefonon kértek a betegekről tájékoztatást. A mára kialakult gyakorlat szerint csak írásbeli megkeresésekre válaszolnak, és minden esetben megvizsgálják az adatkérés jogszerűségét. (214/H/1999) A miskolci Semmelweis Kórház pszichiátriai osztályán a betegek különleges adataik védelméhez fűződő jogának érvényesülését vizsgáltuk. A számítógépes és papíralapú nyilvántartás használatának módját az osztály adatvédelmi szabályzata írja elő. A bírósági, rendőrségi vagy más hatósági adatigénylések esetén csak a jogszerű kéréseket teljesítik. A gyámügyi hatóságokkal rendszeres és törvényes az adatcsere. A kezelést önként kérő betegeket — a jogaikat részletesen ismertető formanyomtatványon — írásban nyilatkoztatják, hogy kérik-e a gyógykezelés szükségességének bírósági felülvizsgálatát. (215/H/1999) Pest megye A Pest Megyei Rendőr-főkapitányságnál a központi és helyi számítógépes nyilvántartások működését, az adatkezelési jogosultságok szabályozottságát, valamint a közérdekű adatok nyilvánosságának érvényesülését vizsgáltuk. A főkapitányságon működő számítógépes hálózatban — amelyen keresztül a helyi és az országos nyilvántartások érhetők el — többszintű, beosztáshoz kötött, differenciált védelmi rendszer működik. A központi rendszerekhez (például a lakcím-, gépjárműnyilvántartásokhoz) továbbra is személyi azonosítójukkal tudnak belépni az arra jogosultak. A központilag biztosított rendőrségi nyilvántartási rendszerekben (például a szabálysértési, a fegyverengedélyezési nyilvántartásokban) történő lekérdezések — a hálózat, illetve a szoftverek sajátosságai, valamint tárkapacitás hiánya miatt — nincsenek naplózva, így egy-egy személy adatainak esetleges felhasználásáról nem vagy csak igen körülményesen lehet tájékoztatást kapni. A minősített adatokkal dolgozó szervezeti egységeknél szigorú intézkedések garantálják az adatvédelem és adatbiztonság megfelelő szintjét, valamint a titokvédelmet. A közérdekű adatok nyilvánosságát általános tájékoztató tevékenység, a sajtóval való folyamatos kapcsolat, illetve egyes közérdeklődésre számot tartó ügyekről történő külön tájékoztatás biztosítja. A kiemelt bűnügyekről, közlekedési, közbiztonsági eseményekről az adott szakmai szervezet vezetője tart sajtótájékoztatót. (433/H/1999) 2000/88/II. szám A Pest Megyei Területi Államháztartási és Közigazgatási Információs Szolgálatnál a vizsgálat a személyiadat- és lakcímnyilvántartás területi rendszerének üzemeltetésével kapcsolatos adatkezelés ellenőrzésére terjedt ki. Megállapítottuk, hogy az adatgyűjtési rendszer, az adatállomány központi frissítése, a területi adatbázishoz tartozó lekérdezési, adat-karbantartási jogosultsági rendszer, a naplóállomány, továbbá a — Pest Megyei Közigazgatási Hivatal által engedélyezett és a Területi Államháztartási és Közigazgatási Információs Szolgálat (TÁKISZ) által végzett adattovábbításokra vonatkozó — adattovábbítási engedélyek manuális nyilvántartása a vonatkozó jogszabályoknak, illetve szabályozásoknak megfelelően működik. Modelleztük az adatalany jogérvényesítését: az adatvédelmi biztos egy, a megyében élő munkatársa tájékoztatást kért a Területi Államháztartási és Közigazgatási Információs Szolgálatnál (TÁKISZ) kezelt adatairól, és az őt érintő adattovábbításokról. Az adatkezelés az Avtv. szabályainak megfelelt. (434/H/1999) A Pest Megyei Közigazgatási Hivatalnál a települési önkormányzatok testületi ülésein készült jegyzőkönyvek törvényességi ellenőrzésének gyakorlatát, ezen belül a nyilvános és zárt ülésekről készült jegyzőkönyvek kezelésének tapasztalatait, a hivatal által teljesített rendszeres adatszolgáltatásokat, a területi államigazgatási szerveknél, illetve a települési önkormányzatoknál folytatott ellenőrzések adatvédelmi tanulságait, valamint a hivatal ügyirat-kezelési és irattározási rendjét tekintettük át. A törvényességi ellenőrzési főosztály tapasztalatai alapján a települési önkormányzatok nyilvános és zárt ülésein készült jegyzőkönyvek vezetésének gyakorlata megfelel az adatvédelmi és az önkormányzati törvény előírásainak. A vizsgált esetek között bonyolult, koncessziós, bérleti szerződésekkel kapcsolatos ügyek is voltak: ezekben az esetekben a hivatalvezető a közérdekű adatok nyilvánosságát az üzleti titok elé helyezve, a jogok és érdekek arányos vizsgálatára ügyelve foglalt állást. Az állampolgárok betekintési jogának gyakorlásához a szükséges feltételek adottak; ilyen kérések csekély számban fordultak elő. A hivatal rendszeres adatszolgáltatást a jogszabályokban meghatározott formában teljesít, elsősorban a Belügyminisztériumnak. A hivatal vizsgálati jogkörét elsősorban a területi államigazgatási szerveknél gyakorolja. Kifejezetten adatvédelmi vizsgálat nem volt, azonban a vizsgálatok során ellenőrizték a szervek nyilvántartásait, adatkezeléseit. A hivatali iktatás számítógépen, egy országosan egységes, a BM által kidolgozott program alapján történik, amelybe csak meghatározott ügyintézőknek van beírási joguk, és amely minden műveletet naplóz. A hivatalban az iratok útja pontosan követhető, kezelésük biztonságos. A beérkezett levelek közül felbontás nélkül továbbítják a címzetthez a küldeményt, ha az „S.K. felbontásra” javasolt, TÜK irat, vagy felmerül annak lehetősége, hogy személyes jellegű. A hivatal iratait zárt pincehelyiségben tárolják, ami megfelel az adatbiztonság követelményeinek. A 1999. június 28. óta hatályban levő adatvédelmi szabályzat — amely szinte kizárólag az informatikai védelemre terjed ki — döntően a vonatkozó törvényeken: a személyes adatok védelméről és a közérdekű adatok nyilvánosságáról szóló 1992. évi

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes